Ionia — Priene — Sanct. of Athena — 334-323 BC — IvPriene (1906) 3 + p. 308 — Syll.³ 282 II
Region: Asia Minor — Ionia

[ε]δοξε τηι βουληι και τωι δημ[ωι] [επ]ι στεφανηφορου φορμιωνος μηνος μετ[αγειτν]ι[ω]νος τετραδι ισταμενου τιμαιρεσιαις [εν κυριωι] [σ]υλλογωι πριηνεων αυτονομων εοντων μεγ[αβυξον] εγαβυξου πε[ρι] τε τα αλλα προθυμον εον[τα και] ευνουν τωι δημωι και περι του ναου της [αθηνας] την συντελεσιν πασαν προθυμιαν π[αρασχομε]νον εστεφανωσθαι υπο του δημου χρυ[σ]ωι στε[φανωι] και εικονι χαλκηι ως καλλιστηι και ειναι αυ[τ]ον προξ[ενον] και ευεργετην του δημου δεδοσθαι δε αυτωι ατ[ελειαν] μεν και τα αλλα καθοτι και τοις αλλοις προξενοι[ς και] ευεργεταις γης δε εγκτησιν αχρι ταλαντων π[εντε] απεχουσης των ορων τωμ προς τ[η]ν εφεσιη[ν μη ε]λασσονι σταδιων δεκα των δε κ[τ]ηματων ων [οι πε]διεις κεκτηνται μη ειναι αυτωι κτ[η]σασθαι ειν[αι δε] [α]υτωι και εμ πρυτανειωι σιτησ[ιν] τον δε ανδ[ριαντ]α εγδουναι μετα μεγαβυξου τους νομοφυ[λακας] [το]υς νομοφυλακουντας μη[ν]α βοηδρομιω[να και] [πυ]ανοψιωνα επι στεφανηφορο[υ] διοφανευς σ[τησαι] δε τον ανδριαντα εν τωι ιερωι [τη]ς αθηνας προ [του με]τωπιου του ναου και στηλην π[αρα]στησαι του[ς νομο]φυλακας αναγραψαντας τοδ[ε το ψ]ηφισμα το δ[ε ανα]λωμα εις τον ανδριαντα και τ[ην] στηλην υπηρ[ετησαι] τους νεωποιας αδμητον και [ηρ]αδα τας δε δω[ρεας] τας δεδομενας αυτωι ανα[γγ]ειλαι τογ κηρυ[κα τοις] διονυσιοις οπως ειδωσι πα[ντ]ες οτι δυναται ο [δημος] ο πριηνεων απο[δ]ιδοναι χαρι[τας] τοις ευ ποιουσιν [αυτον] ατελης δε εστω και του [δι]αγωγιου και εμφ[ορβιου].